প্রথম দফায় বিহারে বাড়ল ভোটের হার!

ওয়েব ডেস্ক : বিহারে চলছে বিধানসভা নির্বাচন (Bihar Assembly Election 2025)। ৬ নভেম্বর, বৃহস্পতিবার হয়েছে প্রথম দফার নির্বাচন। কমিশন সূত্রে খবর, গতবারের তুলনায় এবার বিহারে ভোটের শতাংশ (Vote Percentage) অনেকটাই বেড়েছে। কমিশন সূত্রে খবর, প্রথম দফায় বিহারে ভোট পড়েছে ৬৪.৬৬ শতাংশ ।

২০২০ সালের নির্বাচনে মোট ভোট পড়েছিল ৫৭.২৯ শতাংশ। তবে ২০২৫ সালের বিধানসভা নির্বাচনে ভোটের বেড়েছে ৭.৩৭ শতাংশ। এটা হল এখনও পর্যন্ত সর্বাধিক। কমিশনের শেষ পাওয়া তথ্য অনুযায়ী, এদিন বিকেল ৫টা পর্যন্ত সব থেকে বেশি ভোট পড়েছে বেগুসরাইতে (Begusarai)। সেখানে ভোটের শতাংশ হল ৬৭.৩২ শতাংশ।

আরও খবর : বিহারে বিকেল ৫টা পর্যন্ত ভোটদানের হার ৬০.১৩ শতাংশ

বিহারে (Bihar) প্রথম দফায় ১৮টি জেলার ১২১টি আসনে ভোট হয়েছে। তার মধ্যে বিকেল ৫টা পর্যন্ত বেগুসরাইতে সবথেকে বেশি ভোট পড়েছে। তার পরেই বাক্সোরে ৫৫.১০ শতাংশ, দ্বারভাঙায় ৫৮.৩৮ শতাংশ, গোপালগঞ্জে ৬৪.৯৬ শতাংশ, পাটনায় ৫৫.০২ শতাংশ, শেখ পুরায় ৫২.৩৬ শতাংশ ও বৈশালীতে ৫৯.৪৫ শতাংশ ভোট পড়েছে। তবে পড়ে আরও কতটা ভোট পড়েছে সে সম্পর্কে এখনও পর্যন্ত জানা য়ায়নি।

প্রথম দফায় ভোটারের সংখ্যা ৩ কোটি ৭৫ লক্ষের বেশি। তার মধ্যে ৬৪.৬৬ শতাংশ মানুষ ভোট দিয়েছেন বলে জানিয়েছে। এর পরেই হবে দ্বিতায় দফার ভোট। তা হবে আগামী ১১ নভেম্বর, মঙ্গলবার। সেদিন মোট ১২২ আসনে ভোট হবে। তার পরেই ১৪ নভেম্বর ফলপ্রকাশ করা হবে। সেদিনই জানা যাবে, বিহারের (Bihar) ২৪৩টি আসনের মধ্যে কে কত আসনে জয়ী হয়েছেন।

দেখুন অন্য খবর :